open-index/open-wikipedia-markdown huggingface dataset:
Համընդհանուր վճարման նույնականացման կոդ

մինի
[մինի|[Պատկեր:Cashless-Payment-Devices CreditCard-and-Code-payment.jpg|մինի]]
**Համընդհանուր վճարման նույնականացման կոդ**, Ամերիկայի Միացյալ Նահանգներում բանկային հաշվի նույնականացման կոդ (կամ բանկային հասցե) է, որն օգտագործվում է էլեկտրոնային վարկային վճարումներ ստանալու համար: Համընդհանուր վճարման նույնականացման կոդը գործում է ճիշտ այնպես, ինչպես ԱՄՆ բանկային հաշվի համարը և պաշտպանում է զգայուն բանկային տեղեկատվությունը: Վավեր բանկային հաշվի համարը, ներառյալ  բանկի տարանցիկ երթուղու համարը, կոդավորված է համընդհանուր վճարման նույնականացման կոդի միջոցով: Միայն մեկ հաշվի վարկային գործարքները կարող են նախաձեռնվել համընդհանուր վճարման նույնականացման կոդի միջոցով: Բոլոր ուղղակի գանձումները արգելափակված են, ինչը պետք է նվազեցնի հաշվի վրա չարտոնված գործարքների հավանականությունը:

Համընդհանուր վճարման նույնականացման կոդի այլ առավելությունները ներառում են՝

* Համընդհանուր վճարման նույնականացման կոդերը քողարկում են զգայուն բանկային տեղեկատվությունը՝ նվազեցնելով խարդախության ռիսկը և ապահովելով էլեկտրոնային վճարումների անվտանգությունը:
* Համընդհանուր վճարման նույնականացման կոդերը նախատեսված են միայն վարկային վճարումների համար՝ կանխելով չարտոնված գանձումները:
* Համընդհանուր վճարման նույնականացման կոդերը մնում են հաճախորդի մոտ՝ անկախ բանկային հարաբերություններից, ինչը բանկի կամ հաշվի ցանկացած փոփոխություն թափանցիկ է դարձնում առևտրային գործընկերների համար:
* Համընդհանուր վճարման նույնականացման կոդերը նշում են մեկ բանկային հաշիվ: Այնուամենայնիվ, մեկ հաշվում կարող են լինել բազմաթիվ հաշիվներ:

Համընդհանուր վճարման նույնականացման կոդի հետ կապված խնդիրներից կարելի է նշել՝

* Համընդհանուր վճարման նույնականացման կոդերը գործում են միայն  ավտոմատացված հաշվարկային պալատի  վարկային գործարքների համար: 
* Համընդհանուր վճարման նույնականացման կոդի թողարկման համար բանկը պետք է օգտագործի էլեկտրոնային վճարային ցանց:

= Ծանոթագրություններ =

## Արտաքին հղումներ
* UPIC home 
* UPIC FAQ from The Clearing House 

Կատեգորիա:Բանկային եզրեր
Սյունիքը Օրբելյանների օրոք (XIII-XV դարեր)

**«Սյունիքը Օրբելյանների օրոք (XIII-XV դարեր)»**, պատմաբան, հնագետ և վիմագրագետ Գրիգոր Գրիգորյանի (1930-2018) աշխատությունը, որը հրատարակվել է 1981 թվականին Երևանում՝ ՀԽՍՀ ԳԱ հրատարակչությունում: Մենագրությունը նվիրված է Սյունիքի պատմության այն ժամանակաշրջանին, երբ այնտեղ կառավարում էր Օրբելյանների իշխանական տունը:

## Բովանդակություն
Գրիգոր Գրիգորյանը մանրամասնորեն ուսումնասիրում է Օրբելյանների քաղաքական, տնտեսական, մշակութային և կրոնական գործունեությունը՝ հիմնվելով վիմագրական աղբյուրների, միջնադարյան պատմագրության և արխիվային նյութերի վրա: Գիրքը ընդգրկում է 13-15-րդ դարերը՝ ներկայացնելով Սյունիքի պատմության կարևորագույն փուլերից մեկը:

## Ծանոթագրություններ

Կատեգորիա:Հայերեն գրքեր
Կատեգորիա:Գրքեր Հայաստանի պատմության մասին
Կատեգորիա:1981 գրքեր
Ամիրսպասալար Զաքարիա Երկայնաբազուկ

**«Ամիրսպասալար Զաքարիա Երկայնաբազուկ»**, պատմաբան Սուրեն Երեմյանի (1908-1992) գիրքը: Հրատարակվել է 1944 թվականին ՀԽՍՀ ԳԱ պատմության ինստիտուտի կողմից՝ «Հայաստանի զավակների մարտական սխրագործությունները» շարքի շրջանակում: Գրքի խմբագիրն է Մկրտիչ Ներսիսյանը, իսկ նկարազարդումները կատարել է Մ.Ն. Մոխը:

## Բովանդակություն
Գիրքը նվիրված է Զաքարյանների իշխանական տան ներկայացուցիչներից մեկին՝ Զաքարե Բ Երկայնաբազուկին, ով 12-րդ դարում ծառայել է որպես ամիրսպասալար՝ վրացական զորքերի գերագույն հրամանատար: Զաքարեն կարևոր դեր է ունեցել Հայաստանի ազատագրման պայքարում՝ համագործակցելով վրաց Բագրատիոնիների հետ, ինչի արդյունքում, նպաստել է հայկական տարածքների ազատագրմանը սելջուկներից:

## Ծանոթագրություններ

Կատեգորիա:Հայերեն գրքեր
Կատեգորիա:Գրքեր Հայաստանի պատմության մասին
Կատեգորիա:1944 գրքեր
Ալինա Պերեգուդովա

**Ալինա Պերեգուդովա** (ուկրաիներեն՝ Аліна Перегудова. ), ուկրաինացի ծանրորդուհի, ազգային առաջնության հաղթող, սպորտի վարպետ: 2021 թվականին նվաճել է Ուկրաինայի չեմպիոնուհու տիտղոսը մինչև 17 տարեկանների առաջնությունում, մինչև 40 կիլոգրամ քաշային կարգում, պարգևատրվել ոսկե մեդալով, դարձել այդ երկրի հավաքականի անդամության թեկնածու (հավաքականում պետք է ընդգրկվեր տարիքը լրանակուց հետո):

13 տարեկանում Ալինան լրացրել է սպորտի վարպետի նորման, բայց սահմանված կարգի համաձայն՝ մարզական այդ կոչումը նրան շնորհվել է 14 տարին լրանալուց հետո:

Պերեգուդովան սովորում էր Դոնեցկի Սերգեյ Բուբկայի անվան մարզային մասնագիտացված՝ մարզական թեքումով քոլեջի Բախմուտ քաղաքում գործող մասնաճյուղում: Մարզիչի հաղորդման համաձայն՝ 2022 թվականի փետրվարի 25-ից պետք է ձեռնամուխ լինեին հատուկ ծրագրով մարզումների իրականացմանը, սակայն Ռուսաստանի կողմից Ուկրաինա լայնածավալ ներխուժման հետևանքով դրանք չիրականացվեցին։ 2022 թվականի ապրիլի 29-ին հաղորդվեց, որ Ալինա Պերեգուդովան մոր և եղբոր հետ միասին զոհվել է պաշարված Մարիուպոլում՝ ռուսական հրետանու ռմբակոծության հետևանքով:

## Ծանոթագրություններ

Կատեգորիա:Ծանրամարտիկներ
Կատեգորիա:Մարզուհիներ
Կատեգորիա:Սպորտի վարպետներ
Վերոնիկա Կոժուշկո

**Վերոնիկա Իհորիվնա Կոժուշկո (Նիկա Կոժուշկո)** (ուկրաիներեն՝ Вероніка Ігорівна Кожушко (Ніка Кожушко). ), ուկրաինացի նկարչուհի, բանաստեղծուհի, կամավոր։

## Կենսագրություն
Վերոնիկա Կոժուշկոն Խարկովի ռադիոէլեկտրոնիկայի ազգային համալսարանի ուսանողուհի էր. ավարտել էր առաջին կուրսը։ Նա ակտիվ մասնակցություն է ունեցել Խարկովի ուսանողական և ստեղծագործական կյանքին։ Զբաղվում էր լինոփորագրությամբ ու գեղանկարչությամբ, ուսումնասիրում էր ուկրաինական «Գնդակահարված վերածնունդը»։ Պարբերաբար մասնակցում էր քաղաքի մշակութային միջոցառումներին, ակտիվորեն տարածում ուկրաինական մշակույթը։ Պատրաստում ու բաշխում էր  բացիկներ՝ իր սիրելի ուկրաինացի գրողների ու բանաստեղծների դիմանկարներով։ Նա կամավոր աշխատում էր Խարկովի գրական թանգարանում։ 2022 թվականին նրա նկարներից մեկը ներառվեց Queen երաժշտախմբի կիթառահար Բրայան Մեյի «Another World 2022» ալբոմի համար նախատեսված պատկերների հավաքածուում։ Վերոնիկան զոհվեց 2024 թվականի օգոստոսի 30-ին՝ ռուսական կառավարվող  ավիառումբերով Խարկովի զանգվածային ռմբակոծության ժամանակ։

## Հիշատակ
Խարկովի գրականության թանգարանը 16-ից 21 տարեկան ուկրաինացի արվեստագետներիու և գրողների համար սահմանել է   «Նիկա սերունդ» մրցանակը, որն ամեն տարի շնորհվում է նկարչուհու ծննդյան օրը։[7][8][9] Projekt MUR խումբը «Քամու պոեմ» երգը նվիրել է զոհված պատանի արվեստագետին։ Նրան է նվիրված նաև «Դու (Ռոմանտիկա)» մյուզիքլ-ֆիլմը, և այդ մասին հիշատակվում է տիտրերում։ Վերոնիկայի մահվանից կարճ ժամանակ առաջ չեխ օպերատոր Վոյտեխ Հյոնիգը ռեպորտաժ է նկարահանել նրա մասին։ Այդ ռեպորտաժը պետք է ներառվեր մի ֆիլմաշարի նախագծում, որ օպերատորը պատրաստում էր ռազմաճակատում գտնվող ուկրաինացի երիտասարդների համար։

«Ժադան և շները» (Zhadan and the Dogs) ընկերությունը թողարկել է բարեգործական ապրանքների շարք՝ Նիկայի նկարների վերատպություններով։

2025 թվականի փետրվարին ուկրաինացի նկարչուհի Կատերինա Իլչենկոն կազմակերպեց Վերոնիկա Կոժուշկոյի աշխատանքների ցուցահանդեսը Իսլանդիայի Ակուրեյրա քաղաքում։

«Ֆոլիո» հրատարակչությունը, Սերգեյ Ժադանի աջակցությամբ, հրատարակել է երիտասարդ բանաստեղծուհու «Ժամանակն է սկսել տանգոն» բանաստեղծությունների ժողովածուն։

2025 թվականի մարտին «Կուրգան և Ագրեգատ» և «Պալինդրոմ» խմբերը թողարկեցին երգ՝ նվիրված Վերոնիկա Կոժուշկոյին։ Սինգլի շապիկին օգտագործվել է Նիկիի նկարազարդումը։

## Ծանոթագրություններ

## Արտաքին հղումներ
* THE ART NEWSPAPER. 18-year-old artist Veronika Kozhushko killed in Russian airstrike on Kharkiv
* Місцями пам’яті Вероніки Кожушко

Կատեգորիա:Ուկրաինացի արվեստագետներ
Կատեգորիա:Ուկրաինացի նկարչուհիներ
Բագրատունյաց փառքը

**«Բագրատունյաց փառքը»**, պատմաբան, բանասեր Նիկողայոս Ադոնցի (1871-1942) պատմագիտական աշխատությունը, որը առաջին անգամ հրապարակվել է 1924 թվականին Փարիզում՝ «Անահիտ» հանդեսում: Հետագայում ընդգրկվել է Նիկողայոս Ադոնցի «Պատմական ուսումնասիրություններ» ժողովածուում: Մենագրությունը նվիրված է Բագրատունիների տոհմին և նրանց կողմից ստեղծված Բագրատունյաց թագավորության քաղաքական և մշակութային վերելքին: 

## Բովանդակություն
Նիկողայոս Ադոնցը աշխատությունում վերլուծում է, թե ինչպես է հայ ժողովուրդը, Արևելքի բռնակալությունների հարևանությամբ, ի վիճակի եղել ստեղծելու մի թագավորություն, որում միախառնվել են հոգևոր ու աշխարհիկ իշխանությունները, քաղաքական հեռատեսությունը և ազգային ինքնագիտակցությունը: Նա Բագրատունիներին տեսնում է որպես հայկական քաղաքական սերնդափոխության ու պետական ինքնության մարմնավորում՝ հակադրելով այն տեսակետներին, թե իբր այդ թագավորությունը եղել է պարզապես Բյուզանդիայի կամ Արաբական խալիֆայության ստվերում:

## Տես նաև
* Նիկողայոս Ադոնց
* Բագրատունյաց թագավորություն

## Ծանոթագրություններ

Կատեգորիա:Հայերեն գրքեր
Կատեգորիա:Գրքեր Հայաստանի պատմության մասին
Կատեգորիա:1924 գրքեր
Կլեր Լավոգեզ

**Կլեր Մարի Աննի Լավոգեզ** (, ), ֆրանսիացի ֆուտբոլիստ, որը կիսապաշտպանի դիրքում հանդես է գալիս իսպանական «Ռեալ Սոսյեդադ» ակումբում և Ֆրանսիայի կանանց հավաքականում:

## Կարիերա
Կլերը ֆուտբոլիստի կարիերան սկսել է 16 տարեկանում՝ երկրորդ դիվիզիոնում հանդես գալով ֆրանսիական «Գրավլին» ակումբում, որտեղ դարձել է թիմի անվիճելի առաջատարը։ 2010 թվականին տեղափոխվել «Էնեն Բոմոն», որն այն ժամանակ խաղում էր 1-ին դիվիզիոնում։ Այս ակումբում մեկ մրցաշրջան անցկացնելուց հետո Լագովեզը 2011 թվականին դարձել է «Մոնպելյեի» ֆուտբոլիստուհի։

2015 թվականին 21-ամյա կիսապաշտպանը երեք տարվա պայմանագիր է կնքել «Լիոնի» հետ։ Այս ակումբի կազմում Լագովեզը երկու անգամ դարձել է Ֆրանսիայի չեմպիոն և ազգային գավաթակիր։

Ֆրանսիայի մինչև 20 տարեկանների հավաքականի կազմում Լագովեզը խաղացել է 2014 թվականի մինչև 20 տարեկան աղջիկների աշխարհի առաջնությունում և հիշարժան գոլ է խփել Կոստա Ռիկայի թիմի դարպասը։  Այս մրցաշարի շրջանակներում նա 6 խաղում իր հաշվին գրանցել է 4 գոլ՝ ստանալով Բրոնզե գնդակ՝ որպես այս առաջնության երրորդ լավագույն խաղացող: Ֆրանսիուհիները երրորդ տեղն են զբաղեցրել առաջնությունում՝ երրորդ տեղի համար խաղում հաղթելով ԿԺԴՀ-ի հավաքականին։ 2014 թվականի հոկտեմբերին նշել է իր նորամուտը Ֆրանսիայի գլխավոր հավաքականում՝ Գերմանիայի դեմ հաղթական (2:0) խաղում:

2015 թվականի ֆուտբոլի կանանց աշխարհի առաջնության քառորդ եզրափակչում նույն գերմանուհիների դեմ խաղում փոխարինման դուրս եկած Լավոգեզը իրավունք է ստացել իր թիմի հինգերորդ հարվածը կատարել հետխաղյա 11 մետրանոցների շարքում, որը հետ է մղել  Նադին Անգերերին և դրանով իսկ ապահովել Գերմանիայի հաղթանակը և անցումը կիսաեզրափակիչ։

## Գոլերը հավաքականում

## Ձեռքբերումներ
### Ակումբային
**Լիոն**
* Ֆրանսիայի չեմպիոն - 2015/16, 2016/17
* Ֆրանսիայի գավաթակիր - 2015/16

### Հավաքականում
* Եվրոպայի չեմպիոն (մինչև 19) - 2013
* SheBelieves Cup հաղթող - 2017

## Ծանոթագրություններ

## Արտաքին հղումներ
* Ակումբային էջ

Կատեգորիա:Օլիմպիկ Լիոնի ֆուտբոլիստներ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի կին ֆուտբոլիստներ
Սվենյա Հութ

**Սվենյա Անետա Հութ** (, ), գերմանացի ֆուտբոլիստ, որը կիսապաշտպանի դիրքում հանդես է գալիս գերմանական «Վոլֆսբուրգ» ակումբի կանանց Բունդեսլիգայում և Գերմանիայի կանանց հավաքականում:

## Կարիերա
### Ակումբային կարիերա
Սվենյա Հութը Գերմանիայի կանանց Բունդեսլիգայում իր նորամուտը նշել է 2008 թվականի փետրվարի 24-ին՝ հանդես գալով «Ֆրանկֆուրտ» ակումբում։  Բունդեսլիգայում իր առաջին իսկ մրցաշրջանում նա իր թիմի կազմում դարձել է նրա չեմպիոն։ 

Հութը «Ֆրանկֆուրտում» անցկացրել է յոթ մրցաշրջան՝ այդ ընթացքում, ի թիվս այլ բաների, երկու անգամ հաղթելով ՈՒԵՖԱ-ի Չեմպիոնների լիգայում: 2015/2016 մրցաշրջանի մեկնարկից առաջ նա տեղափոխվել է Պոտսդամի «Տուրբինե» ակումբ` Բունդեսլիգայի շրջանակներում թիմի օգտին խփելով 13 գոլ առաջին իսկ մրցաշրջանում (երրորդ տեղը` մրցաշարի ռմբարկուների ընդհանուր ցուցակում)։

## Կարիերան հավաքականում
Սվենյա Հութը Գերմանիայի հավաքականում իր նորամուտը նշել է 2011 թվականի հոկտեմբերի 26-ին՝ փոխարինման դուրս գալով Շվեդիայի դեմ խաղում։ 

Նա ընդգրկվել է Գերմանիայի հավաքականի կազմում 2016 թվականի օլիմպիական մրցաշարում, որտեղ Գերմանիան նվաճել է ոսկե մեդալներ։  Ազգային թիմի կազմում առաջին գոլը Հութը խփել է 2017 թվականի սեպտեմբերի 16-ին՝ բացելով հաշիվը 2019 թվականի աշխարհի առաջնության ընտրական փուլի` Սլովենիայի դեմ խաղում: Նա ընդգրկվել է 2017 թվականի Եվրոպայի կանանց առաջնության և 2019 թվականի աշխարհի առաջնության ազգային հավաքականի կազմում:

## Գոլերը հավաքականում

Աղբյուր

## Ձեռքբերումներ
### Ակումբային
* Գերմանիայի չեմպիոն - 2007/08
* ՈՒԵՖԱ Չեմպիոնների լիգայի հաղթող - 2007/08, 2014/15
* Գերմանիայի գավաթակիր - 2007/08, 2010/11, 2013/14
### Ազգային հավաքականում
* Եվրոպայի չեմպիոն - 2013
* Արծաթե մեդալակիր - 2022
* Ալգարվեի գավաթի հաղթող - 2012
* Աշխարհի չեմպիոն (մինչև 20 տարեկաններ) - 2010
* Եվրոպայի չեմպիոն (մինչև 17 տարեկաններ) - 2008
* Ամառային օլիմպիական խաղերի հաղթող - 2016

### Անհատական
* Ֆրից Վալտերի ոսկե մեդալ - 2010
* Արծաթե դափնու տերև - 2016

## Ծանոթագրություններ

 
Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Գերմանացի կին ֆուտբոլիստներ
Էդվարդ Լյուիս

**Էդվարդ Բատս Լյուիս** () ամերիկացի գենետիկոս, 1995 թվականի ֆիզիոլոգիայի կամ բժշկության Նոբելյան մրցանակի համահեղինակ։ Նա օժանդակեց էվոլյուցիոն զարգացման կենսաբանության ոլորտի հիմնադրմանը։

## Վաղ կյանք
Լյուիսը ծնվել է Ուիլքս-Բարեում, Փենսիլվանիա, Լորա Մերի Լյուիսի  և ժամագործ-ոսկերիչ Էդվարդ Բատս Լյուիսի երկրորդ որդին։ Նրա լրիվ անունը պետք է լիներ Էդվարդ Բատս Լյուիս կրտսեր, սակայն նրա ծննդյան վկայականը սխալմամբ լրացված էր «Բ»-ով։ որպես նրա երկրորդ անուն։

Լյուիսն ավարտել է Է. Լ. Մեյերսի ավագ դպրոցը։
*Շեղատառ տեքստ*== Կրթություն և կարիերա ==
1939 թվականին նա ստացել է կենսաստատիստիկայի բակալավրի աստիճան Մինեսոտայի համալսարանում, որտեղ աշխատել է Drosophila melanogaster-ի վրա։ 1939 թվականին Էդվարդ Լյուիսը ընդունվեց Կալիֆոռնիայի տեխնոլոգիական ինստիտուտ և երեք տարի անց, 1942 թվականին Լյուիսը ստացավ դոկտորի կոչում, աշխատելով Ալֆրեդ Ստուրտեվանտի ղեկավարությամբ։ 1942 թվականին Լյուիսը գրանցվեց ԱՄՆ բանակի օդային կորպուսի օդերևութաբանության ուսումնական ծրագրին, իսկ մեկ տարի անց ստացավ այդ ոլորտի մագիստրոսի աստիճան։ Երբ նա 1943 թվականին մեկնում էր զինվորական ծառայության, համալսարանի նախագահ Ռոբերտ Ա. Միլիկանը նրան ասաց, որ վերադառնալուց հետո նա դասախոսի պաշտոն ունի Կալտեքում։ Ես չորս տարի ծառայել եմ հիմնականում որպես եղանակի կանխատեսող Հավայան կղզիներում և Օկինավայում։ Լյուիսը վերադարձավ 1946 թվականին և աշխատանքի անցավ Կալտեքում, որտեղ նրա պարտականությունների մեջ էր մտնում գենետիկայի ներածական դասընթացի լաբորատորիային օգնելը։ Նա 1956 թվականին նշանակվեց պրոֆեսոր, իսկ 1966 թվականին՝ կենսաբանության Թոմաս Հանթ Մորգանի անվան պրոֆեսոր։

## Կարիերա և հետազոտություն
thumb|left|Լյուիսը 1986 թվականին
Նոբելյան մրցանակի արժանացած *Դրոզոֆիլայի* վերաբերյալ նրա ուսումնասիրությունները (ներառյալ Դրոզոֆիլ Բիթորաքս հոմեոտիկ գեների համալիրի հայտնաբերումը
 և դրա գործառույթի պարզաբանումը) հիմք դրեցին էվոլյուցիոն զարգացման կենսաբանության ոլորտին և հիմք դրեցին կենդանիների զարգացումը վերահսկող ունիվերսալ, էվոլյուցիոնորեն պահպանված ռազմավարությունների մեր ներկայիս ըմբռնմանը։ Նրան են վերագրում համալրման թեստի մշակումը։ Նրա հիմնական հրապարակումները գենետիկայի, զարգացման կենսաբանության, ճառագայթման և քաղցկեղի ոլորտներում ներկայացված են «Գեներ, զարգացում և քաղցկեղ» գրքում, որը լույս է տեսել 2004 թվականին։

1950-ականներին Լյուիսը ուսումնասիրեց ռենտգենյան ճառագայթների, միջուկային ատոմային թափոնների և այլ աղբյուրների ճառագայթման ազդեցությունը որպես քաղցկեղի հնարավոր պատճառներ։ Ես վերանայել եմ Հիրոսիմայի և Նագասակիի ատոմային ռմբակոծություններից փրկվածների, ինչպես նաև ռադիոլոգների և ռենտգենյան ճառագայթների ազդեցությանը ենթարկված հիվանդների բժշկական գրառումները։ Լյուիսը եզրակացրեց, որ «ճառագայթումից առողջության համար ռիսկերը թերագնահատվել են»։ Լյուիսը հոդվածներ է հրապարակել Science-ում և այլ ամսագրերում, ինչպես նաև 1957 թվականին զեկույց է ներկայացրել Կոնգրեսի ատոմային էներգիայի հարցերով հանձնաժողովին։

## Ծանոթագրություններ

Կատեգորիա:Ամերիկացի գենետիկներ
Ռադիանտ

**Ռադիանտ** [< լատ․ radians (radiantis)–ճառագայթող], երկնոլորտի կետ, որից, թվում է, սկիզբ են առնում միևնույն ասուպների հոսքին պատկանող ասուպների տեսանելի հետագծերը: 

## Ծանոթագրություններ
*  40 тысяч радиантов метеоров на небе

Կատեգորիա:Աստղագիտական մարմիններ
Խաղբակյանք կամ Պռոշյանք հայոց պատմության մեջ

**«Խաղբակյանք կամ Պռոշյանք հայոց պատմության մեջ»**, հայագետ, արվեստաբան, ազգային ու եկեղեցական գործիչ, Մեծի Տանն Կիլիկիո կաթողիկոս Գարեգին Ա Հովսեփյանի (1867-1952) եռահատոր պատմագիտական ուսումնասիրությունը, որը նվիրված է Խաղբակյան-Պռոշյան իշխանական տոհմի պատմությանը և նրանց դերին 13-15-րդ դարերի միջնադարյան Հայաստանում: Հրատարակվել է 1928-1942 թվականներին՝ Վաղարշապատում, Երուսաղեմում և Նյու Յորքում: Աշխատությունը համարվում է կարևոր ներդրում հայ միջնադարյան իշխանապետական համակարգի, հոգևոր-մշակութային կենտրոնների և տոհմաբանական հարցերի ուսումնասիրության մեջ:

1969 թվականին աշխատությունը արժանացել է Երուսաղեմի հայոց պատրիարքության «Սրբոց Թարգմանչաց-Դուրյան» մրցանակին:

## Բովանդակություն
Աշխատությունը բաղկացած է երեք մասից.
# Մաս 1 - Հրատարակվել է 1928 թվականին, Վաղարշապատում: Ուսումնասիրության մեջ ներկայացվում է Խաղբակյանների ծագումը, տոհմաբանական տվյալներ և պատմական զարգացումները:
# Մաս 2 - Հրատարակվել է 1942 թվականին, Երուսաղեմում: Վերլուծվում է Պռոշյանների իշխանության ներքո գտնվող հոգևոր կենտրոնները, հատկապես Գլաձորի համալսարանի գործունեությունը:
# Մաս 3 - Հրատարակվել է 1942 թվականին, Նյու Յորքում: Ներկայացվում է արձանագրություններ, հիշատակարաններ և մատենագրական հատվածներ:

## Հետաքրքիր փաստ
1929 թվականին, այս աշխատության մեկ օրինակ Գարեգին Հովսեփյանը նվիրել է Մայր Աթոռ Սուրբ Էջմիածնի մատենադարանին: 90 տարի անց, 2019 թվականին, այն վերադարձվել է «Վաչե և Թամար Մանուկյան» մատենադարան՝ Արամ Սոխակյանի կողմից, ով գիրքը գնել էր և նկատելով հեղինակի մակագրությունը՝ որոշել էր այն նվիրել մատենադարանին:

## Ծանոթագրություններ

Կատեգորիա:Հայերեն գրքեր
Կատեգորիա:Գրքեր Հայաստանի պատմության մասին
Կատեգորիա:Գրքաշարեր
Կատեգորիա:1928 գրքեր
Կատեգորիա:1942 գրքեր
Կենտրոնացման ռիսկ

*Կենտրոնացման ռիսկ,*' ռիսկ է բանկի համար,որը առաջանում է նրա վարկային պորտֆելի որոշակի տնտեսական ոլորտի, գործընկերոջ կամ որոշակի երկրի վրա կենտրոնացումից։

Այս ռիսկը առաջանում է նրա պորտֆելի դիվերսիֆիկացման բացակայության պատճառով, ինչը ենթադրում է համապատասխան ակտիվների եկամտաբերության փոխկապակցվածություն։

Կենտրոնացման ռիսկը կարող է հաշվարկվել ինչպես առանձին վարկի, այնպես էլ ամբողջ բանկային պորտֆելի համար։ Անհատական վարկի համար կենտրոնացման հարաբերակցությունը տրամադրված վարկի գումարի և դիտարկվող պորտֆելի հարաբերակցությունն է (օրինակ՝ 1000 դոլար ընդհանուր ակտիվներով պորտֆելում գտնվող 100 դոլար վարկի համար այս հարաբերակցությունը կազմում է 0.1 կամ 10%):

Պորտֆելի ամբողջական կոնցենտրացիայի աստիրճանը որոշակի վարկառուի, տնտեսության ճյուղի կամ երկրի վրա հաշվարկելու համար օգտագործվում է Հերֆինդալի ցուցանիշը։ Յուրաքանչյուր կոնցենտրացիայի տեսակ պահանւջում է համապատասխան գործակցի առանձին հաշվարկ։

Օրինակ, պորտֆելում 10 հավասարաչափ վարկերի կոնցենտրացիայի ռիսկը կազմում է  0,1 կամ 10 %, մինչդեռ պորտֆելի դեպքում, որը բաղկացած է  10 վարկից, որոնցից 9–ը հավասարաչափ են, իսկ 1 վարկը կազմում է պորտֆելի արժեքի կեսը, կոնցենտրացիայի գործակիցը կլինի 0,27կամ 27%։

Այս գործակիցը օգտակար է բանկերին և նորդրողներն, որոշելու համար, թե տրամադրված վարկերի դեպքում որքանով է տվյալ վարկային պորտֆելը եենթակա չվճարելու ռիսկին, ինչը կարող է առաջանալ ռեցեսիայի կամ տնտեսական անկման հետևանքով՝ տնտեսության ճյուղում կամ առանձին վերցրած երկրում։

Կոնցենտրացիայի ռիսկի դիտարկումն ու գնահատումը սովորաբար իրականացվում է ռիսկերի կառավարման բաժինների, հանձնաժողովների և առևտրային բանկերի ղեկավարության կողմից, որոնք հետևում են, որպեսզի տվյալ ցուցանիշը չգերազանցի սահմանված չափանիշները։ Այն վերահսկվում է նաև բանկային կարգավորող մարմինների կողմից և, որպես կանոն, կապված է ավելի բարձր կապիտալային ծախսերի հետ (այսինքն՝ այն կապիտալի չափով, որն անհրաժեշտ է, որպեսզի բանկը իր հաշվին ծածկի հնարավոր կորուստները)՝ բանկային կարգավորման շրջանակներում։

## Տեսակներ
Կախված աղբյուրներից կան կենտրոնացման ռիսկի երկու տեսակ

* Վարկառուների միջև վարկի (կամ վարկերի) անհավասար բաշխումից բխող կենտրոնացման ռիսկ։ Այս ռիսկը կոչվում է անվանական **կոնցենտրացիայի** ռիսկ կամ  **անվանական կոնցենտրացիա**։
* Սեկտորային կենտրոնացման ռիսկը **ռիսկ** է, որը կարող է առաջանալ առանձին ոլորտների, տարածաշրջանների, արդյունաբերությունների կամ ապրանքների միջև ռիսկերի անհավասար բաշխումից։

## Մոնիթորինգ և կառավարում
Ֆինանսական հաստատությունների մեծ մասն ունի քաղաքականություն՝ կենտրոնացման ռիսկը բացահայտելու և սահմանափակելու համար։ Սա սովորաբար ներառում է տարբեր տեսակի ռիսկերի համար հատուկ շեմերի սահմանում։ Այս շեմերը սահմանվելուց հետո, հաճախակի և մանրակրկիտ հաշվետվություններ են կազմվում՝ կենտրոնացման ոլորտները գնահատելու և բարձր շեմերը բացահայտելու համար։

Կոնցենտրացիայի ռիսկի կառավարման հիմնական բաղադրիչը տարբեր տեսակի կոնցենտրացիաների համար շեմերի ճշգրիտ սահմանումն է՝ բոլոր տեսակի կոնցենտրացիաների ընդհանուր ռիսկերը նվազագույնի հասցնելու համար։

## Ծանոթագրություններ

Կատեգորիա:Ռիսկերի կառավարում
Շիկալիճ

մինի|Շիկալիճ լեռնագագաթը, տեսքը Վանաձոր քաղաքից
**Շիկալիճ** կամ **Շեգգյոլ**, լեռնագագաթ Հայաստանի Հանրապետության Բազումի լեռնաշղթայում, Փոքր Կովկաս լեռնահամակարգում։ Գտնվում է Վանաձոր քաղաքից 5 կմ հյուսիս-արևելք, Քարաբերդ գյուղից 2.5 կմ հյուսիս։ Բազումի լեռնաշղթայի հարավարևելյան ճյուղավորման՝ Քարհանքի լեռների ամենաբարձր գագաթն է՝ 2402 մետր բարձրությամբ։ Լեռան շրջակայքում է գտնվում համանուն  աղբյուրը, արոտավայրն ու քոչատեղին։ Խորհրդային աղբյուրներում հիշատակվում է որպես Շեգգյոլ (Шеггёл)՝ 2401,5 մետր բարձրությամբ։ Անվանումը հաստատված է ՀՀ Լոռու և Տավուշի մարզերի անվանակոչված աշխարհագրական օբյեկտների ցանկով՝ հղվելով Խորհրդային Միության գենշտաբի K-38-114-A-b տոպոլոգիական քարտեզին։

Շիկահողը Քարհանքի լեռների ամենաբարձր գագաթն է։ Քարհանքի լեռները Բազումի լեռնաշղթայի հարավային-արևելյան ճյուղավորումն են։ Սկիզբ է առնում Շատեր գագաթից և ձգվում է հարավ-արևելք՝ հասնելով Շիկալիճի գագաթին, որտեղից ուղղությունը փոխում է դեպի հյուսիս-արևելք և իջնում Գայլաձորի ձորը։ Այս լեռնաշղթան կազմում է ջրբաժան Փամբակ գետի և նրա ձախ վտակ Վահագնի միջև։

## Ծանոթագրություններ


Կատեգորիա:Հայաստանի լեռնագագաթներ
Կասե Քալվեր

**Քարեն Սյու «Կասս» Քալվեր** (), ամերիկացի ժողովրդական երգչուհի և հեղինակ կանացի երաժշտության ժանրում։

## Վաղ կյանք և կրթություն
Քալվերը ծնվել է Բեթեսդա քաղաքում, Մերիլենդ նահանգում, Ռոնալդ Հ. Քալվերի և Թիրա Մարջորի Ֆերգյուսոն Քալվերի դուստրը։ Նրա հայրը էլեկտրատեխնիկ էր, իսկ մայրը՝ կոսմետոլոգ։ Նա սովորել է Մերիլենդի Սուրբ Մարիամի քոլեջում։ 1980-ականներին նա Աստվածաշնչի ուսումնասիրության դասընթաց է անցել Վիրջինիայի «Հավատքի ուղի» քրիստոնեական ինստիտուտում։ Նրա ավագ եղբայրը՝ Դոնալդ Մ. Քալվերը, Վաշինգտոնում Գեյ ռեստորանատերերի միության նախագահն էր:

## Կարիերա
Քալվերը սկսել է երգել և կիթառ նվագել որպես փողոցային երաժիշտ 1960-ականների վերջին։ Նա 1971 թվականին ձայնագրման պայմանագիր ուներ, և ձայնագրել էր չթողարկված ալբոմ։ Կալվերը իր «շատ անձնական, ժողովրդական հնչողություն ունեցող երաժշտությունը» կատարել է կանանց երաժշտական փառատոններում և 1970-ականներին շրջագայում էր ամբողջ երկրում։ Սյուզան Աբոդը համերգներում հանդես է եկել Քալվերի հետ, ինչպես նաև մասնակցել է Կալվերի «3 Gypsies» (1976) ալբոմին։ Նա և Բոդեն Սանդստրոմը 1975 թվականին հիմնադրել են «Woman Sound» հնչյունային ընկերությունը։

Երաժշտությունից դուրս՝ Քալվերը 1960-ականների վերջին զբաղվում էր օրգանական այգեգործությամբ Նյու Յորքի Վուդսթոք քաղաքում և 1980-ականներին ղեկավարում էր այգու և լանդշաֆտային ձևավորման ծառայությունը։ Նա սիրում էր տան վերանորոգման աշխատանքներ կատարել և Վաշինգտոնում (Կոլումբիայի շրջան) գտնվող խմբակային տան կառավարիչ էր։ 1980-ականներին նա դասավանդում էր «Hear and Be Healed Ministries» եկեղեցում և 1990-ականների սկզբին հայտնի էր որպես «Հարգարժան Երեց Քասե Քալվեր»։

## Հրապարակումներ և ձայնագրություններ
* *Քասե Քալվերի երգարանը*
* *3 Gypsies (1976 LP)*
* «Ինչ ենք անելու (Անիտայի մասին)»/«Գիշերվա թագուհին» (1978 թվականի սինգլ)
* Երգեր և այլ երազանքներ (1982 LP)
* «Քայլիր, Սալի, արա՜յ»/«Մեղքը Լուսնի վրա է» (1982 թվականի սինգլ)
* Քասե Քալվերի համերգային հեռարձակում (1984 թվականի ձայներիզ, ձայնագրված 1974 թվականին)
* «Աստծո կատարյալ զավակ» (2018, բանաստեղծություն)

## Անձնական կյանք
Քալվերը ամուսնացել է Բոդեն Սանդստրոմի հետ 2013 թվականին, բայց նրանք միասին են եղել «ժամանակ առ ժամանակ» 1970-ականների կեսերից։ Քալվերը մահացել է թոքերի քաղցկեղից 2019 թվականին, 75 տարեկան հասակում, Դելավեր նահանգի Միլթոն քաղաքում։ Նրա հոդվածների մեծ հավաքածու կա Սմիթ քոլեջի Սոֆիա Սմիթի կանանց պատմության հավաքածուում։

## Ծանոթագրությններ


## Արտաքին հղումներ
* Biography of Casse Culver at Goldenrod Music
* Casse Culver at Discogs
* Casse Culver at AllMusic
* "Ride, Sally Ride" (1983), Culver's novelty song about the astronaut, on YouTube

Կատեգորիա:Ամերիկացի երգահաններ
Կատեգորիա:Ամերիկացի երգիչներ
Եվա Սկալեցկա

**Եվա Սկալեցկա** (ուկրաիներեն՝ Єва Скалецька. ), խարկովաբնակ ուկրաինացի աշակերտուհի, որ Ուկրաինա ռուսական ներխուժման առաջին օրերին նկուղում ապաստանած՝ օրագիր է գրել: Նրա օրագրությունը գրքի տեսքով հրատարակվել է անգլերեն. Մեծ Բրիտանիայում տպագրել է Bloomsbury Publishing-ը, ԱՄՆ-ում՝ Union Square & Co. հրատարակչությունը:

## Կենսագրություն
Եվան իր օրագիրը գրել է 2022 թվականի փետրվարին՝ Ուկրաինա ռուսական ներխուժման առաջին օրերին։ Այդ ժամանակ նա գտնվել է Խարկովի նկուղներից մեկում, որտեղ փետրվարի 24-ից մինչև մարտի կեսերը մանրամասնորեն գրի է առել իր տպավորություններն ու ապրումները:

Ոոշ ժամանակ անց Եվան իր տատիկի՝ Իրինա Սկալեցկայի հետ Խարկովից մեկնել է Դուբլին։ 2022 թվականի հոկտեմբերի դրությամբ Եվան շարունակում է սովորել տեղի դպրոցում։

## Օրագիրը
Աղջկա օրագրությունը գրավել է բրիտանական Bloomsbury հրատարակչության ուշադրությունը, որը հոկտեմբերի 25-ին հրատարակել է այն՝ «Դուք չգիտեք, թե ինչ է պատերազմը. ուկրաինացի մի աղջկա օրագիրը» վերնագրով() : Մեծ Բրիտանիայից ու ԱՄՆ-ից բացի, Եվա Սկալեցկայի օրագիրը կհրատարակվի աշխարհի ևս 12 երկրում:

Գրքի հրատարակումը կազմակերպվել է ՄԱԿ-ի փախստականների հարցերով գործակալության աջակցությամբ։ [ 8 ]: Շապիկի ձևավորումը իրականացվել է Անաստասիա Ստեֆուրակի աշխատանքների հիման վրա, իսկ Խարկովի, Ուկրաինայի և Եվրոպայի քարտեզները ստեղծվել են նկարազարդող Օլգա Շտոնդայի կողմից, ով նույնպես խարկովցի արտագաղթյալ է։

Գիրքը հասանելի է նաև էլեկտրոնային տարբերակով։

2022 թվականի հոկտեմբերի 27-ին հայտնի դարձավ, որ հոլիվուդյան դերասանուհի Կիրա Նայթլին հնչյունավորել է Եվա Սկալեցկայի գիրքը:

## Ծանոթագրություններ

## Արտաքին հղումներ
* Єва Скалецька на сайті видавництва «Bloomsbury Publishing»
* Книжка на сайті «Amazon»
* Книжка на сайті видавництва «Union Square & Co.»
* Книжка на сайті видавництва «Bloomsbury Publishing»

Կատեգորիա:Ուկրաինացի կին գրողներ
Վիոլետա Սերովա

**Վիոլետա Ռուսլանիվնա Սերովա** (ուկրաիներեն՝ Віолéтта Руслáнівна Сєрóва. ), ուկրաինացի գեղասահորդուհի: Հանդես է գալիս սպորտային զուգասահքի մրցումներում՝ Իվան Խոբտայի հետ զույգ կազմած: Սպորտի վարպետ է:

## Մարզական կարիերա
### 2022—2023 մրցաշրջան

Սերովան ու Խոբտան մրցաշրջանն սկսեցին ելույթ ունենալով «Մանկական Գրան պրի»-ի Գդանսկում կայացած  մրցափուլում, որտեղ նրանց հաջողվեց արծաթե մեդալներ նվաճել: «Մանկական Գրան պրի»-ի հաջորդ փուլը նույնպես անցկացվեց Գդանսկում, և նրանք կրկին գրավեցին երկրորդ տեղը՝ վաստակելով 154,76 միավոր և սահմանելով անձնական ռեկորդ։

Նոյեմբերին զույգն իր նորամուտը նշեց մեծահասակների մրցումներում՝ հանդես գալով Գրաց քաղաքում կայացած «Ice Challenge» -ում, որտեղ արժանացավ բրոնզե մեդալների: Այնուհետև նրանք մասնակցեցին Վարշավայի գավաթի խաղարկությանը, զբաղեցրին 6-րդ տեղը՝ գրանցելով ազատ ծրագրի կատարման անձնական լավագույն արդյունքը:

Սերովան ու Խոբտան իրավունք ձեռք բերեցին մասնակցելու «Մանկական Գրան պրի»-ի եզրափակչին, որտեղ նրանք զբաղեցրին 5-րդ տեղը:

2023 թվականի հունվարին նրանք իրենց դեբյուտը նշեցին մեծահասակների Եվրոպայի առաջնությունում, որտեղ 143.72 միավորով զբաղեցրին 9-րդ տեղը:

Մարտի սկզբին կայացավ աշխարհի պատանեկան առաջնությունը, որտեղ զույգը անձնական ռեկորդներ սահմանեց կարճ և ազատ ծրագրերում և նվաճեց բրոնզե մեդալներ։ Ուկրաինական զուգասահորդերի համար այդ մեդալն առաջինն էր 2000 թվականից ի վեր:

## Մրցումային արդյունքներ
### Խոբտայի հետ

## Ծանոթագրություններ

## Արտաքին հղումներ
* Վիոլետա Սերովա / Իվան Խոբտա՝ չմշկասահքի միջազգային միության կայքում

Կատեգորիա:Գեղասահորդներ
Կատեգորիա:Մարզուհիներ
Cry (Cigarettes After Sex)

***Cry,*** ամերիկյան «Cigarettes After Sex» ամբիենթ փոփ խմբի երկրորդ ստուդիական ալբոմն է, որը թողարկվել է 2019 թվականի հոկտեմբերի 25-ին՝ «Partisan Records» լեյբլի կողմից։ Ալբոմին նախորդել է «Heavenly» սինգլի թողարկումը։

## Հիմնավորումներ
Խմբի վոկալիստ Գրեգ Գոնսալեսը նշել է. «Մենք «Cry» ալբոմը ստեղծել ենք որպես պահի պատկերացում, զգացմունքների ճշգրիտ պահպանում։ Այն ունի թերություններ, բայց հենց դա դարձնում է նրան ազնիվ ներկայացում։ Դրա մեջ հենց դա է ինձ համար կատարյալը»։ Գոնսալեսը նաև նկատել է, որ ալբոմը ինքը դիտարկում է որպես «ֆիլմ», քանի որ այն նկարահանվել է Մալյորկա հիասքանչ, էքզոտիկ վայրում, որտեղ միաձուլվում են տարբեր կերպարներ և տեսարաններ, սակայն ավարտում է սիրո, գեղեցկության և սեքսուալության թեմաներով։

Խմբի ոճի մասին ավելի մանրամասնելով՝ Գոնսալեսը ասել է, որ վերապրած վշտից հետո իրեն անհրաժեշտ երաժշտությունը պետք է լիներ «բացառապես նուրբ» և «շատ հանգիստ», քանի որ ինքը անցնում է մեծ տագնապի միջով։ «Այդ պատճառով իմ ստեղծած երաժշտությունը դարձավ արձագանք տեղի ունեցած կյանքի փորձառություններին»։

Գոնզալեսը երկու տարի ժամանակ է հատկացրել «Falling in Love» երգի գրառմանը։ Նա նշում է. «Խորագիրը գրեցի մի քանի շրջագայությունների միջև, երբ շատ հեռու էի սիրուց և իրական հարաբերություններից, և այդ երգը գրելիս կզգայի, որ դա անկեղծ չէ։ Ստուդիա մտնելիս արդեն հանդիպում էի իմ ներկայիս ընկերուհուն և գրում էի իսկական զգացողություններից։ Դա մի տեսակ շատ տարօրինակ զգացում էր՝ վերջապես ունենալ նման փորձառություն»։

## Քննադատական ընդունելություն
Ալիշա Մոգոլը՝ «Exclaim!»-ից, անվանել է ալբոմը «ավելի նուրբ և խոցելի», քան խմբի դեբյուտային ալբոմը, և գրել է, որ ալբոմը «կստիպի ձեզ լաց լինել, քանի որ Գոնսալեսը գիտի, թե ինչ է անում։ Դա ցնցող փորձառություն է, որը կարթնացնի ձեր զգացմունքները և այն չի կարելի բաց թողնել»։ Մյուս կողմից՝ Թիմոթի Մոնգերը «Allmusic»-ից նշել է. «Սիրային և սենսուալ հաճույքների վրա հիմնված նախագծի համար՝ «Cigarettes After Sex»-ը կարծես մի փոքր չափազանց միաչափ է»։

### Տարվա վարկանիշներ

## Երգացանկ

## Անձնակազմ
«**Cigarettes After Sex»**

* Գրեգ Գոնզալես – վոկալ, կիթառ
* Ռանդալ Միլլեր – բաս կիթառ
* Յակոբ Թոմսկի – հարվածային գործիքներ
* Ֆիլիպ Տաբբս – ստեղնաշարային գործիքներ

**Արտադրություն**

* Գրեգ Գոնզալես – պրոդյուսեր
* Քրեյգ Սիլվի – միքսինգ
* Մաքս Պրայոր – լրացուցիչ ինժեներական աշխատանքներ
* Գրեգ Կալբի – վարպետություն

**Արվեստի գործ**

* Ռանդալ Միլլեր – գրաֆիկ դիզայն
* Դոնովան Բրայեն – լրացուցիչ փաթեթավորման դիզայն
* Ալեսանդրո Պուչինելլի – շապիկի լուսանկար («Mare 345» ծովանկար)

## Արդյունքեր

### Շաբաթական արդյունքներ

### Տարեկան արդյունքներ

## Հավաստագրումներ

## Ծանոթագրություններ


Կատեգորիա:2019 ալբոմներ
Մարգարիտա Լիսովենկո

**Մարգարիտա Օլեքսիյիվնա Լիսովենկո** (ուկրաիներեն՝ Маргарита Олексіївна Лісовенко. ), ուկրաինացի սնուկերիստուհի: Երկուական անգամ նվաճել է Ուկրաինայի չեմպիոնուհու և փոխչեմպիոնուհու տիտղոսները: Մարգարիտայի մայրը՝ Հաննա Լիսովենկոն նախկին սնուկերիստուհի է, ներկայումս հանդես է գալիս որպես մրցավար:

## Կարիերա
Լիսովենկոն սկսել է բիլիարդ խաղալ հինգ տարեկանից։ Սկզբում հիմնականում խաղում էր պիրամիդ (բուրգ) տարբերակը, որով 2013 թվականից սկսած պարբերաբար մասնակել է ազգային պատանեկան և երիտասարդական մրցաշարերի։ 2016 թվականից անցել է սնուկեր մրցաձևին։

2020 թվականի օգոստոսին դարձել է Ուկրաինայի մինչև 16 տարեկանների չեմպիոնուհի։ Մեկ ամիս անց հասել է կանանց ազգային առաջնության եզրափակիչ, որտեղ 1:2 հաշվով պարտվել է Լյուբով Շիգայլովային։

2021 թվականի փետրվարին Լիսովենկոն հռչակվեց Ուկրաինայի 6-red սնուկերի չեմպիոնուհի՝ եզրափակչում 3-1 հաշվով հաղթելով Լիլիա Ցարուշին։ Նա 2021 թվականին երկու անգամ ևս հասավ եզրափակիչ, որտեղ կրկին հանդիպեց Ցարուշին, ումից պարտություններ կրեց մինչև 18 տարեկան աղջիկների մրցաշարում (2:3) և կանանց մրցաշարում (1:3):

2022 թվականի սկզբին Մարգարիտան հաջողությամբ պաշտպանեց իր տիտղոսը 6-Red Championship- ում՝ եզրափակչում 4:3 հաշվով հաղթելով Լիլիա Ցարուշին։

Ռուսական զորքերի Ուկրաինա ներխուժելու ժամանակ նա նախ փախավ Անգլիա, ապա՝ Կանադա, որտեղ 2024 թվականից մասնակցում է Բրիտանական Կոլումբիա պրովինցիայում անցկացվող տարածաշրջանային մրցաշարերի։ 2024 թվականին նա հաղթեց  Բրիտանական Կոլումբիայի պատանեկան բաց առաջնությունում, ինչպես նաև հասավ շութաութ առաջնության կիսաեզրափակիչ
։

## Ձեռքբերումներ

## Ծանոթագրություններ

## Արտաքին հղումներ
* Marharyta Lissowenko auf snookershot.com

Կատեգորիա:Սնուկերիստներ
Կատեգորիա:Մարզուհիներ
Աննա Լաշչևսկա

**Աննա Վիկտորիվնա Լաշչևսկա** (ուկրաիներեն՝ Анна Вікторівна Лащевська. ), ուկրաինացի սպորտային մարմնամարզուհի, Եվրոպայի պատանեկան առաջնության չեմպիոնուհի, Փարիզի 2024 թվականի ամառային օլիմպիական խաղերի մասնակից:

## Մարզական կարիերա
### 2022
Մասնակցելով եվրոպական պատանեկան օլիմպիական փառատոնին՝ Աննան հաջողությամբ հանդես եկավ հավասարակշռության գերանի վարժություններում՝ նվաճելով արծաթե մեդալ, ինչպես նաև կարողացավ բրոնզե մեդալ նվաճել խառը թիմային մրցապայքարում՝ Ռադոմիր Ստելմախի ընկերակցությամբ, չորրորդ տեղն զբաղեցրեց բազմամարտում ու անհավասար զուգափայտերի վարժություններում, հինգերորդ տեղը՝ թիմային հաշվարկով։ 

Եվրոպայի պատանեկան առաջնությունում նա չեմպիոնուհի հռչակվեց հավասարակշռության գերանի վարժություններում, ազատ վարժություններում զբաղեցրեց ութերորդ, բազմամարտում՝ հինգերորդ տեղը։

### 2023
Լաշչևսկան 2023 թվականին իր նորամուտը նշեց մեծահասակների մրցումներում։ Մարտի 3-ին աշխարհի գավաթի խաղարկության Դոհայում կայացած մրցափուլում նա կարողացավ ոսկե մեդալ նվաճել զուգափայտերի վարժություններում, հավասարակշռության գերանի վարժություններում էլ զբաղեցրեց երկրորդ տեղը։ Մեկ շաբաթ անց Բաքվում կայացած աշխարհի գավաթի խաղարկության հերթական մրցափուլում բրոնզե մեդալ նվաճեց հավասարակշռության գերանի վարժություններում։

Մարտահրավերի գավաթի խաղարկության Մերսինի և Սոմբաթհեյի մրցափուլերում Աննան ընդհանուր առմամբ նվաճեց երեք ոսկե մեդալ. երկուսը՝ հավասարակշռության գերանի և մեկը՝ անհավասար զուգափայտերի վրա վարժություններում։

Անտվերպենում կայացած աշխարհի առաջնությունում նա հանդես եկավ անհատական ​​բազմամարտում, որտեղ որակավորման փուլում զբաղեցրեց 38-րդ տեղը։ Այս արդյունքը բավարար էր Փարիզի Օլիմպիական խաղերին անհատապես մասնակցելու իրավունք ստանալու համար։

## Մրցաշարային արդյունքներ

## Ծանոթագրություններ

## Արտաքին հղումներ
* Анна Лащевська на саті *[[Міжнародна федерація гімнастики|FIG]]*
* Анна Лащевська на саті *The Gymternet*

Կատեգորիա:Եվրոպայի չեմպիոններ
Կատեգորիա:Մարզուհիներ
Կատեգորիա:Մարմնամարզիկներ
Կատեգորիա:Ուկրաինացի մարզիկներ
Կատեգորիա:Օլիմպիական մարզիկներ
Վալերի Կոլոմիեց

**Վալերի Օլեքսանդրովիչ Կոլոմիեց** (ուկրաիներեն՝ Коломієць Валерій Олександрович. ծնվ. 14 մարտի 2007 թ.), ուկրաինացի մարզիկ, որ մասնակցում է կշռաքարային սպորտի մրցումներին: Աշխարհի չեմպիոն է: Միջազգային կարգի սպորտի վարպետ. տիտղոսը նրան շնորհվել է 30.01.2025 թ. Ուկրաինայի երիտասարդության և սպորտի նախարարության հրամանագրով՝ հիմք ընդունելով Հունաստանում 2024 թ, հոկտեմբերի 10-13-ն անցկացված աշխարհի առաջնությունում ձեռք բերած արդյունքները (32 կգ կշռաքարի 191 բարձրացում):

«Պերեյասլավյան աշուն 2024» համաուկրաինական մրցումներում, որ տեղի ունեցան նոյեմբերի 2-ին Պերեյասլավի Գրիգորի Սկովորոդայի անվան համալսարանում, Վալերին անձնական ռեկորդ սահմանեց «Պահապանների վազք» (R-12) վարժությունում՝ 24 կգ կշռաքարը բարձացնելով 344 անգամ և  հռչակվելով չեմպիոն 85 կիլոգրամից բարձր քաշային կարգում:

Նա Յուրի Կոնդրատյուկի անվան «Պոլտավայի պոլիտեխնիկ» ազգային համալսարանի ֆիզիկական կուլտուրայի և սպորտի ֆակուլտետի 102-FS խմբի ուսանող է:

Ապրում է Կառլիվսկա քաղաքային համայնքի Կլիմիվկա բնակավայրում:

## Մրցելույթները աշխարհի առաջնություններում

## Մրցելույթները Եվրոպայի առաջնություններում և գավաթային մրցումներում

## Ծանոթագրություններ

Կատեգորիա:Աշխարհի չեմպիոններ
Կատեգորիա:Ուկրաինացի մարզիկներ
Ջակոբո Ռամոն

**Ջակոբո Ռամոն Նավերոս** (, ), իսպանացի ֆուտբոլիստ, «Կաստիլիա» ակումբի պաշտպան։

## Ակումբային կարիերա
Ջակոբոն իր կարիերան սկսել է Իսպանիայի թագավորական ֆուտբոլի ֆեդերացիայի առաջին դիվիզիոնում և Լաս Ռոսաս-ում, իսկ 2013 թվականին միացել է Ռեալ Մադրիդին։ 2023/24 մրցաշրջանում նա նշեց իր նորամուտը մեծահասակների ֆուտբոլում՝ ընդհանուր առմամբ անցկացնելով 10 խաղ «Ռեալ Մադրիդ Ս»-ի և «Կաստիլիա»-ի կազմում։ Նա նաև ընդգրկվել է «Ռեալ Մադրիդի» հիմնական կազմում Չեմպիոնների լիգայի 2023/24 մրցաշրջանի համար, սակայն նա երբեք խաղադաշտ դուրս չեկավ թիմի կազմում։

Նա Լա Լիգայում իր նորամուտը նշեց 2025 թվականի մայիսի 4-ին՝ «Սելտայի» դեմ 34-րդ տուրի խաղում, արքայական ակումբը այդ խաղում հաղթեց 3:2 հաշվով։ Մայիսի 14-ին, 36-րդ տուրի՝ Մալյորկայի դեմ խաղում, նա խփեց իր դեբյուտային գոլը, որը հաղթական դարձավ. մադրիդյան ակումբը հաղթեց 2:1 հաշվով։

## Միջազգային կարիերա
2022 թվականին Ջակոբոն նշեց իր նորամուտը Իսպանիայի երիտասարդական հավաքականի կազմում՝ մասնակցելով 7 խաղի մինչև 18 տարեկանների հավաքականի կազմում։ 2024 թվականի ամռանը պաշտպանը մասնակցեց Եվրոպայի երիտասարդական առաջնությանը, որը տեղի ունեցավ Հյուսիսային Իռլանդիայում։ Նա խաղաց խմբային փուլի առաջին փուլի ամբողջ խաղը դանիացիների դեմ, և նաև թուրքերի հետ հաջորդ խաղը, որտեղ նա դեղին քարտ ստացավ։ Ջակոբոն մրցաշարի մնացած խաղերը, որոնք հաղթական էին իսպանացիների համար, անցկացրեց պահեստայինների նստարանին։

## Ձեռքբերումներ
**[[Իսպանիայի ֆուտբոլի ազգային հավաքական|Իսպանիայի հավաքական]] (մինչև 19 տարեկաններ)**
* Եվրոպայի չեմպիոն (Մ19) (1): 2024

## Ծանոթագրություններ

 
Կատեգորիա:Իսպանացի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռեալ Մադրիդ Կաստիլիայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Կոմոյի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Խորվաթական կունա

**Խորվաթական կունան** (, կոդ՝ **HRK**) եղել է Խորվաթիայի ազգային արժույթը՝ շրջանառության մեջ 1994 թվականից մինչև 2023 թվականը։ Կունան բաժանվում էր 100 լիպայի։ Այն փոխարինել է Խորվաթական դինարին 1994 թվականին, և 2023 թվականի հունվարի 1-ից փոխարինվել է Եվրոյով՝ Խորվաթիայի՝ Եվրոգոտի մուտք գործելու արդյունքում։

## Անվանում
«Կունա» բառը խորվաթերեն նշանակում է «կզաքիս». միջնադարում կզաքիսի մորթին օգտագործվել է որպես փոխանակման միջոց։

## Մետաղադրամներ և թղթադրամներ
Շրջանառվում էին մետաղադրամներ՝ 1, 2, 5, 10, 20, 50 լիպա և 1, 2, 5, 25 կունա։ Թղթադրամները եղել են 10-ից մինչև 1000 կունա։ Արժույթն արտադրվում էր Խորվաթիայի ազգային բանկի վերահսկողությամբ։ Իրենց ցածր արժեքի պատճառով 1 և 2 լիպա անվանական արժեքով մետաղադրամները հազվադեպ էին օգտագործվում: 2009 թվականից այդս մետաղադրամներն այլևս չեն հատվում, սակայն Խորվաթիայի ազգային բանկը հայտարարել է, որ դրանք շրջանառությունից հանելու ծրագրեր չունի, և 1 և 2 լիպա անվանական արժեքով մետաղադրամները դեռևս հատվում էին որպես ոչ շրջանառվող, հիմնականում դրամագիտական ​​հավաքածուների համար։

## Փոխարինումը եվրոյով
Խորվաթիան 2023 թվականի հունվարի 1-ին պաշտոնապես միացավ եվրոգոտուն, և եվրոն դարձավ երկրի օրինական վճարամիջոցը՝ փոխարինելով կունային։

## Տես նաև
* Խորվաթիայի տնտեսություն
* Եվրո
* Խորվաթիայի ազգային բանկ

## Ծանոթագրություններ

## Աղբյուրներ
* Խորվաթիայի ազգային բանկի պաշտոնական կայք
* ԵՄ էջ Խորվաթիայի եվրոգոտի մուտքի մասին

Կատեգորիա:1994 հիմնադրումներ Խորվաթիայում
Կատեգորիա:Եվրոպական արժույթներ
Կիրիլ Բոլյուխ

**Կիրիլ Բոլյուխ** (. ), ուկրաինացի ջրացատկորդ մարզիկ, որ 2022 թ. ջրային մարզաձևերի Եվրոպայի առաջնությունում նվաճել է երկու արծաթե մեդա:

## Կարիերա
Կիրիլը 2021 թվականին՝ 14 տարեկան հասակում, ընդգրկվել է Ուկրաինայի ազգային հավաքականի կազմում և Աբու Դաբիում մասնակցել ջրային մարզաձրերի փառատոնին:

2022 թվականին Բուդապեշտում անցկացված աշխարհի առաջնությունում Օլեքսիյ Սերեդայի թիմակցությամբ 4-րդ տեղն է գրավել 10 մետր բարձրությամբ հարթակից տղամարդկանց սինխրոնացված ցատկի մրցումներում:

Մեծահասակների մրցումներում Բոլյուխն իր առաջին մեդալը նվաճել է 2022 թվականին Հռոմում կայացած Եվրոպայի առաջնության հենց վերոնշյալ մրցաձևում՝ 10 մ աշտարակացատկի մրցումներում, դարձյալ Սեդիխի ընկերակցությամբ գրավելով մրցանակային երկրորդ տեղը: Արծաթե մեդալ է նվաճել նաև թիմային ցատկի մրցումներում՝ Քսենյա Բայլոյի, Վիկտորյա Կեսարի և Դանիլո Կոնովալովի ընկերակցությամբ: 

Մասնակցելով Փարիզի 2024 թվականի ամառային օլիմպիական խաղերին՝ նա Սերեդայի հետ 5-րդ տեղն է գրավել 10 մ սինխրոնացված աշտարակացատկի մրցումներում:

## Արդյունքներ

## Պետական պարգևներ
* «Վաստակի համար» III աստիճանի շքանշան (2023) *Կրակովում (Լեհաստանի Հանրապետություն) կայացած III Եվրոպական խաղերում բարձր մարզական արդյունքների հասնելու, հաղթանակի կամք և նվիրվածություն  ցուցաբերելու, ինչպես նաև Ուկրաինայի միջազգային հեղինակությունը բարձրացնելու համար*

## Ծանոթագրություններ

## Արտաքին հղումներ
* Профіль на сайті FINA
Արժեքի ավելացում

մինի
մինի
մինի
**Արժեքի ավելացումը,** բաժնետոմսերի ֆինանսական վերլուծության մեջ բաժնետերերի արժեքի ցուցիչ։ Արժեքի ավելացումը հաշվարկվում է հետևյալ բանաձևով՝

*Արժեքի ավելացում = ապրանքի վաճառքի գին-գնված նյութերի և բաղադրիչների արժեք։*

Արժեքի ավելացումը կարող է սահմանվել նաև որպես տարբերություն որոշակի ապրանքի վաճառքի վերջնական գնի և այդ հատուկ արտադրանքի արտադրության մեջ օգտագործված ուղղակի և անուղղակի ծախսերի միջև: Արժեքի ավելացումը կարող է նաև սահմանվել որպես որոշակի ապրանքի վաճառքի վերջնական գնի և այդ ապրանքի արտադրության մեջ օգտագործված ուղղակի և անուղղակի ծախսերի միջև: Կարելի է նաև ասել, որ դա սպառողների աչքում ապրանքի ընկալվող արժեքի բարձրացման գործընթաց է (պաշտոնապես հայտնի է որպես արժեքի առաջարկ):

Տարբերությունը ներկայացնում է ընկերության և նրա բաժնետերերի շահույթը այն բանից հետո, երբ տվյալ ֆինանսական տարվա համար ձեռնարկությանը պարտք եղած բոլոր ծախսերն ու հարկերը վճարվեն: Արժեքի ավելացումը կամ դրա հետ կապված որևէ չափանիշ կարող է օգնել ներդրողներին որոշել՝ արժե ներդրումներ կատարել այս բիզնեսում, թե կան այլ, ավելի շահավետ հնարավորություններ (ժամկետային ավանդներ, պարտքեր):

## Օրինակ
Ոսկերչական բիզնեսը կարող է ցուցադրել իրենց արտադրանքը գրավիչ տեսքով կամ առաջարկել նվերների փաթեթավորման ծառայություններ: Այս փոփոխությունները կարող են մեծացնել գնորդների պատրաստակամությունը ավելի բարձր գին վճարել այն ապրանքների համար, որոնք ավելի որակյալ են թվում:

## Այլ խորհրդատվական ցուցանիշներ
Բաժնետերերի արժեքի այլ խորհրդատվական ցուցանիշների մասին կարդացեք բաժնում

*Շուկայական արժեք,
*Շահաբաժնի ծածկույթ,
*Արդյունավետության գործակից։

## Ծանոթագրություններ
*Kay, J. (1993) *Foundations of Corporate Success*, Oxford: Oxford University Press.

Կատեգորիա:Ֆինանսական մաթեմատիկա
Լոմեի կոնվենցիաներ

**Լոմեի կոնվենցիաներ,** Լոմեի համաձայնագրեր () Աֆրիկայի, Կարիբյան ավազանի և Խաղաղօվկիանոսյան ավազանի (ԱԿԽ) երկրների համար արտոնյալ համաձայնագրերի շարք են, որոնք կնքվել են Եվրամիության կողմից ՝ այդ երկրների հետ հատուկ առևտրային և տնտեսական հարաբերություններ հաստատելու նպատակով:

Առևտրի և տնտեսական համագործակցության մասին առաջին կոնվենցիան ստորագրվել է 1975 թվականին Տոգոյի մայրաքաղաք Լոմեում։ Այն փոխարինեց նախկինում  ԵՄ-ի, Աֆրիկյան պետությունների ասոցիացիայի և Մադագասկարի Հանրապետության միջև կնքված պայմանագրին։ Այս կոնվենցիայի համաձայն՝ ԱԽ երկրներին հնարավորություն տրվեց առանց մաքսատուրքի արտահանել արդյունաբերական և արևադարձային գյուղատնտեսական արտադրանքներ։ Կոնվենցիան նաև նախատեսում էր այս երկրներին ֆինանսական և տեխնիկական օգնություն՝ Եվրոպական զարգացման հիմնադրամի և Եվրոպական ներդրումային բանկի կողմից դրամաշնորհների և արտոնյալ վարկերի տեսքով։

ԼոմեիԵրկրորդ կոնվենցիան ստորագրվել է 1979 թվականին։ Կոնվենցիայի կողմերն էին Եվրոպական Միությունը և Աֆրիկյան ուԿարիբյան ավազանի 58 երկրներ։ Այս համաձայնագիրը ընդլայնեց համագործակցության շրջանակը։ Համագործակցության ընդլայնումը ներառում էր աշխատանքային միգրացիան, ներդրումների պաշտպանությունը, էներգետիկ քաղաքականությունը և այլ հարցեր։

Լոմեի Երրորդ կոնվենցիան, որն ուժի մեջ մտավ 1985 թվականի մարտին, ընդլայնեց Լոմեի երկրորդ կոնվենցիայի դրույթները՝ առևտրային համագործակցությունն ավելի խորացնելու և արտահանման եկամուտների կայունացման համակարգերը բարելավելու համար։

Լոմեի չորրորդ կոնվենցիան ստորագրվել է 1989 թվականի դեկտեմբերին։ 1990 թվականին Կոնվենցիային արդեն մասնակցում էին Աֆրիկյան   և Կարիբյան ավազանի երկրներ։ Առևտրին վերաբերող հիմնական հոդվածները ուժի մեջ մտան 1990 թվականին, իսկ մնացածը՝ 1991 թվականին։

## Ծանոթագրություններ

Կատեգորիա:Ազատ առևտրի համաձայնագրեր
Կատեգորիա:Առևտրային դաշինքներ
Կատեգորիա:Առևտրային քաղաքականություն
Կատեգորիա:Միջազգային առևտուր
Կատեգորիա:Միջազգային կոնվենցիաներ
Կատեգորիա:Միջազգային ֆինանսական հարաբերություններ
Պաշտոնական բանկային տոկոսադրույք (Միացյալ Թագավորություն)

Միացյալ Թագավորությունում **պաշտոնական բանկային տոկոսադրույքը** այն տոկոսադրույքն է, որով Անգլիայի բանկը վարկեր է տրամադրում բանկերին և ֆինանսական հաստատություններին՝ 1 օր մարման ժամկետով: Այն Անգլիայի բանկի հիմնական տոկոսադրույքն է, որն օգտագործվում է դրամավարկային քաղաքականություն իրականացնելու համար:  Այն ավելի շատ համապատասխանում է ԱՄՆ զեղչի տոկոսադրույքին, քան դաշնային ֆոնդերի տոկոսադրույքին: Վարկի ապահովումը կարող է լինել ընդունելի արժեթղթերի ցանկից որևէ մեկը (սովորաբար պետական պարտատոմսեր), և գործարքները կատարվում են գիշերային հետգնման համաձայնագրերի ձևով: Փոփոխությունները առաջարկվում են Դրամավարկային քաղաքականության կոմիտեի կողմից և հաստատվում են Կառավարիչի կողմից:

2018 թվականի օգոստոսի 2-ին Անգլիայի բանկի բազային տոկոսադրույքը բարձրացվեց մինչև 0.75%, սակայն 2020 թվականի մարտի 11-ին այն իջեցվեց մինչև 0.25%, իսկ կարճ ժամանակ անց՝ մարտի 19-ին, հասավ պատմական նվազագույնին՝ 0.1%, որպես COVID-19 համավարակի ընթացքում արտակարգ միջոցառում։ 2021 թվականի դեկտեմբերի 15-ին Դրամավարկային քաղաքականության կոմիտեն 8-1 ձայներով որոշեց բարձրացնել բանկային տոկոսադրույքը մինչև 0.25%, որից հետո այն ևս 13 անգամ բարձրացվեց՝ 2023 թվականի օգոստոսի 2-ին հասնելով 5.25%-ի։ 2024 թվականի օգոստոսի 21-ի դրությամբ բանկային տոկոսադրույքը կազմում է 5%։

## Պատմություն
Պաշտոնական բանկային տոկոսադրույքը տարբեր ձևերով գոյություն է ունեցել 1694 թվականից ի վեր և տատանվել է 0.1%-ից մինչև 17%։ Այս հիմնական տոկոսադրույքի անվանումը և նշանակությունը (ավանդներ ընդդեմ վարկերի) տարիների ընթացքում փոխվել են: Ներկայիս անվանումը՝ **Պաշտոնական բանկային տոկոսադրույք**, ընդունվել է 2006 թվականին և փոխարինել է 1997 թվականից օգտագործվող **Ռեպո տոկոսադրույքին** (հետգնման համաձայնագիր): Դրանից առաջ՝ 1981-1997 թվականներին, այն կոչվում էր **Առաջին խմբի գործարքի նվազագույն տոկոսադրույք**, իսկ ավելի վաղ՝ **Վարկավորման նվազագույն տոկոսադրույք**:

## Տես նաև
*Ռեպո պայմանագիր

## Ծանոթագրություններ

Կատեգորիա:Բանկային եզրեր
Եվա Լյոբաու

**Եվա Լյոբաու** (գերմաներեն՝ Eva Löbau. ), ավստրիացի դերասանուհի, որ միջազգային ճանաչում է ձեռք բերել 2011 թվականին Բեռլինում նկարահանված «Անծանոթը» ֆիլմում բուժքույր Գրեթխեն Էրֆուրտի կերպարի տպավորիչ մարմնավորման շնորհիվ: Նա հիշարժան դերակատարումներով հանդես է եկել նաև «Ուսուցչանոցը», կինոռեժիսոր Մարեն Ադեի «Անտառը՝ ծառերի համար», Քվենտին Տարանտինոյի «Անփառունակ սրիկաները» և այլ ֆիլմերում: 2016 թվականից խաղացել է «Tatort : ​​Schwarzwald» սերիալի գլխավոր դերերից մեկը :

## Կենսագրություն
Եվան ծնվել է Գերմանիայի Վայբլինգեն քաղաքւմ, ավստրիական ընտանիքում: 1990-ական թվականների սկզբին ավարտելով միջնակարգ դպրոցը՝ ընդունվել է Բեռլինի Հումբոլդտի անվան համալսարանի փիլիսոփայության ֆակուլտետ, բայց 1993 թվականին, ուսումն այնտեղ թերի թողնելով, տեղափոխվել է Վիեննայի Մաքս Ռայնհարդտի անվան թատերական ակադեմիա / :en:Max Reinhardt Seminar՝ դերասանական արվեստ ուսումնասիրելու:

Աշխատանքի է անցել Քաղաքային թատրոնում: Կինոյում իր նորամուտը նշել է 1999 թվականին 1999 թվականին Իեն Դիլտեյի «Ծիծաղելի ամառ» կարճամետրաժ ֆիլմում, որը հաջողությամբ ցուցադրվել է Հոֆայի կինոփառատոնում: Այդ նույն տարում Լյոբաուն հանդես է եկել «Քեզ ձեռքերիս վրա կտանեմ» ֆիլմի գլխավոր հերոսուհու կերպարի մարմնավորմամբ: Միայնակ մայր Ռամոնայի դերը տպավորիչ կերպով կատարելու համար նա արժանացել է Խիխոնի միջազգային կինոփառատոնի մրցանակին «Կանացի դերի լավագույն կատարում» անվանակարգում:

## Ֆիլմագրություն
* 1999: Sommer auf Horlachen / Ծիծաղելի ամառ (կարճամետրաժ), ռեժիսոր՝ Յայն Դիլտի 
* 2000: Ich werde dich auf Händen tragen / Քեզ կտանեմ ձեռքերիս վրա, ռեժիսոր՝ Յայն Դիլտի
* 2001: Das Verlangen
* 2003: Der Wald vor lauter Bäumen / Անտառը՝ ծառերի համար, ռեժիսոր՝ Մարեն Ադե
* 2005: Gefangene, ռեժիսոր՝ Յայն Դիլտի
* 2005: Knallhart
* 2005: Requiem 
* 2005: Vier Töchter, ռեժիսոր՝ Ռայներ Կաուֆման
* 2006: Reine Geschmacksache
* 2007: Hotel Very Welcome
* 2007: Meine schöne Bescherung
* 2008: Anonyma – Eine Frau in Berlin
* 2009: Mein Leben im Off, ռեժիսոր՝ Օլիվեր Հաֆներ
* 2009: Die Helden aus der Nachbarschaft, ռեժիսոր՝ Յովան Արսենիչ
* 2009: Lila, Lila 
* 2009: Inglourious Basterds / Անփառունակ սրիկաները
* 2010: Der Albaner
* 2010: Im Alter von Ellen
* 2010: Nemesis (Stimme)
* 2011: Unknown Identity *(Unknown)* / Անծանոթը
* 2014: Ein Geschenk der Götter
* 2014: Worst Case Scenario / Ամենավատ սցենարով
* 2017: Einsamkeit und Sex und Mitleid
* 2017: Tigermilch 
* 2017: Blind & Hässlich
* 2018: Reise nach Jerusalem 
* 2018: Whatever Happens Next / Ինչ էլ որ պատահում է հետո
* 2023: Das Lehrerzimmer / Ուսուցչանոց
* 2023: Die Tagebücher von Adam und Eva / Ադամի ու Եվայի օրագիրը
* 2024: Grüße vom Mars

## Ծանոթագրություններ

## Արտաքին հղումներ
* 
* Eva Löbau bei castupload.com
* Eva Löbau bei der Agentur Talent Republic

Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Ավստրիացի դերասանուհիներ
Կատեգորիա:Ավստրիացի կինոդերասանուհիներ
Կատեգորիա:Բնօրինակում անաղբյուր հոդվածներ
Կատեգորիա:Դերասանուհիներ այբբենական կարգով
Ռադիոկողմնացույց

**Ռադիոկողմնացույց**, ինքնաթիռային ռադիոպելենգատոր, որն ավտոմատ չափում է ինքնաթիռի երկայնական առանցքով և հաղորդող ռադիոկայանի կամ ռադիոփարոսի ուղղությամբ կազմած անկյունը։ Չափումը հիմնականում կատարվում է հետևող համակարգի օգնությամբ։ Ռադիոկողմնացույցը լայնորեն կիրառվում է ինքնաթիռավարման ժամանակ։ 

Թռիչքի կառավարման այլ գործիքների հետ միասին, ռադիոկողմնացույցը թույլ է տալիս անձնակազմին ցանկացած եղանակային պայմաններում և օրվա ցանկացած ժամին լուծել հետևյալ նավիգացիոն խնդիրները՝
# կատարել թռիչք տրված ընթացքի անկյան տակ՝ ընթացքի անկյան անընդհատ տեսողական ցուցումով, 
# որոշել ռադիոկայանի ուղղությունը՝ օգտագործելով ուղղության ցուցիչ՝ օգտագործելով ուղղության համակարգ,
# ծառայելու որպես պահեստային կապի ռադիոընդունիչ։

## Տես նաև
* Ինքնաթիռավարում

## Ծանոթագրություններ

Կատեգորիա:Կողմնացույց
Կատեգորիա:Նավագնացություն
Կատեգորիա:Ռադիոտեխնիկա